**O R D I N Nr. \_\_\_\_\_**

**privind Procedura de înscriere/radiere a mențiunilor provizorii în/din Registrul beneficiarilor reali ținut de Oficiul Național al Registrului Comerțului**

**Ministrul Justiţiei,**

în temeiul dispozițiilor art. 19 alin. (5) lit. a), alin. (7), alin. (71)și alin. (72) din Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările şi completările ulterioare,

în conformitate cu dispoziţiile art. VIII alin. (7) din Ordonanța de urgență a Guvernului nr. 111/2020 privind modificarea şi completarea Legii nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, pentru completarea art. 218 din Ordonanţa de urgenţă a Guvernului nr. 99/2006 privind instituţiile de credit şi adecvarea capitalului, pentru modificarea şi completarea Legii nr. 207/2015 privind Codul de procedură fiscală, precum şi pentru completarea art. 12 alin. (5) din Legea nr. 237/2015 privind autorizarea şi supravegherea activității de asigurare şi reasigurare,

având în vedere prevederile art. 13 și 36 din Hotărârea Guvernului nr. 652/2009 privind organizarea şi funcționarei Ministerului Justiției, cu modificările şi completările ulterioare,

**Emite următorul**

# O R D I N

Art. 1. - Se aprobă Procedura de înscriere/radiere a mențiunilor provizorii în/din Registrul beneficiarilor reali ținut de Oficiul Național al Registrului Comerțului, prevăzută în anexa care face parte integrantă din prezentul ordin.

Art. 2. - Modalitatea de transmitere a datelor și documentelor privind înscrierea, respectiv radierea mențiunilor provizorii în/din Registrul beneficiarilor reali va face obiectul unui protocol de colaborare între Oficiul Național al Registrului Comerțului, denumit în continuare ONRC, și Oficiul Național pentru Prevenirea și Combaterea Spălării Banilor, denumit în continuare ONPCSB.

Art. 3. - ONRC și oficiile registrului comerțului de pe lângă tribunale vor duce la îndeplinire prevederile prezentului ordin.

Art. 4. - Anexa face parte integrantă din prezentul ordin.

Art. 5. - Prezentul ordin se publică în Monitorul Oficial al României, Partea I.

**Bucureşti Data:**

Ministrul Justiţiei

Cătălin-Marian PREDOIU

Nr. \_\_\_\_\_\_\_\_\_/C/\_\_\_\_\_\_\_\_/\_\_\_\_\_\_\_\_\_

Prezentul ordin a fost întocmit în \_ exemplare